ref. 11.181011

ESBORRANY

# ACTA DE LA SESSIÓ EXTRAORDINÀRIA DEL PLE DE L´AJUNTAMENT DE LA BISBAL D´EMPORDÀ

### IDENTIFICACIÓ DE LA REUNIÓ

Núm. de la sessió: 11/2011

Data: 18.10.2011

Hora d’inici: 20,10 h.

Hora d’acabament: 20,50

Lloc: Sala de sessions de la Casa Consistorial

PRESIDEIX

Lluís Sais i Puigdemont

ASSISTENTS

Carme Vall i Clara

Àngel Planas i Sabater

Gemma Pascual Fabrellas

Victor Muriana Pedrosa

Josep M. Gou i Saló

Oscar Aparicio i Pedrosa

Marta Carol Geronès

Eva Bassó Puig

Carles Sanjosé Bosch

Jordi Gasull Pujol

Albert Pacheco Planas

Núria Anglada i Casamajor

Xavier Font Galí

Xavier Dilmé i Vert

Pere Teixidor Hernández

Andrés Cano Bonillo

**Secretari**

Pere Serrano Martin

**Interventora**

Marta Dalmau Palom

**ORDRE DEL DIA**

Primer.- Aprovació del compte general de l´Ajuntament i del Patronat municipal d´esports exercici 2010

Segon .- Aprovació inicial del pressupost general de l´exercici 2011

**DESENVOLUPAMENT DE LA SESSIÓ I ACORDS:**

**1.- Aprovació del compte general de l´Ajuntament i del Patronat municipal d´esports exercici 2010**

Atès que en compliment d’allò que preveu l’article 116 de la Llei 7/1985, de 2 d’abril reguladora de les Bases de Règim Local, de l’article 212 del TRLRHL i de l’article 101 del DL 2/2003, la Comissió Especial de Comptes ha de procedir a l’examen del Compte General de l’Ajuntament de la Bisbal d’Empordà i del Patronat Municipal d’Esports de l’exercici 2010.

Atès que la Comissió Especial de Comptes es va reunir el passat dia 7 de setembre de 2011 i va informar favorablement el Compte General de 2010 acordant alhora que s’exposés al públic durant el termini legalment establert.

Atès que transcorregut el termini citat anteriorment, s’hi ha presentat una al·legació per part del Sr. Òscar Aparicio Pedrosa en data 5 d’octubre de 2011 com a Portaveu del Grup Municipal PSC.

Atès que la Comissió Especial de Comptes s’ha tornat a reunir el dia 17 d’octubre de 2011 desestimant les al·legacions presentades i informant favorablement el Compte General de la Corporació de l’exercici 2010,

El Ple municipal ACORDA amb 9 vots a favor (ESQUERRA; CIU) 6 vots en contra (PSC) i 2 abstencions (ICV-EuiA i PPC) :

PRIMER. DESESTIMAR íntegrament les al·legacions presentades pel Sr. Òscar Aparicio Pedrosa en data 5 d’octubre de 2011 i com a Portaveu del Grup Municipal PSC en relació amb l’expedient d’aprovació del Compte General.

SEGON. APROVAR el Compte General de l’exercici 2010 de l’Ajuntament de la Bisbal d’Empordà i del Patronat Municipal d’Esports.

TERCER. RENDIR el Compte General així aprovat i tota la documentació que l’integra a la fiscalització de la Sindicatura de Comptes de Catalunya, tal i com s’estableix en l’article 212.3 del text refós de la Llei reguladora de les hisendes locals aprovat pel Reial decret legislatiu 2/2004, de 5 de març

**2.- Aprovació inicial del pressupost general**

Vist el projecte de Pressupost general de l’Ajuntament de la Bisbal d’Empordà per a l'exercici de 2011 i l'expedient instruït a l'efecte, que s'acompanya de les preceptives Bases d'execució, el qual figura integrat pel propi de la Corporació i el del seu organisme autònom Patronat Municipal d’Esports.

Vist també la Plantilla de Personal de l’Ajuntament per a l’exercici 2011.

Atès que el procés per a la seva formació ha respectat la tramitació exigida pel Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals.

Vist l’informe d’Intervenció núm. 62/2011 i 63/2011 data 14 d’octubre de 2011, i vist el dictamen favorable emès per la Comissió d’Hisenda de data 17 d’octubre de 2011,

El ple municipal, amb 8 vots en contra (PSC; ICV-EUiA; PPC); 3 abstencions (CIU) i 6 vots a favor, DESESTIMA la següent proposta :

PRIMER.- APROVAR INICIALMENT el pressupost general de l’Ajuntament de la Bisbal d’Empordà per a l’exercici 2011, que inclou tant el pressupost de la pròpia Corporació com el del seu organisme autònom Patronat Municipal d’Esports

|  |  |  |  |  |  |
| --- | --- | --- | --- | --- | --- |
| PRESSUPOST DE DESPESES 2011 | | |  |  |  |
|  | AJUNTAMENT | PATRONAT | TOTAL ABANS CONSOLIDACIÓ | ELIMINACIÓ CONSOLIDACIO | TOTAL DESPRES CONSOLIDACIÓ |
| Capítol 1 | 5.940.000,00 | 232.000,00 | 6.172.000,00 |  | 6.172.000,00 |
| Capítol 2 | 2.874.100,00 | 158.625,00 | 3.032.725,00 |  | 3.032.725,00 |
| Capítol 3 | 274.000,00 | 11.000,00 | 285.000,00 |  | 285.000,00 |
| Capítol 4 | 637.900,00 |  | 637.900,00 | 260.000,00 | 377.900,00 |
| Capítol 9 | 633.000,00 |  | 633.000,00 |  | 633.000,00 |
| TOTAL | 10.359.000,00 | 401.625,00 | 10.760.625,00 | 260.000,00 | 10.500.625,00 |
|  |  |  |  |  |  |
| PRESSUPOST D’INGRESSOS 2011 | | |  |  |  |
|  | AJUNTAMENT | PATRONAT | TOTAL ABANS CONSOLIDACIÓ | ELIMINACIÓ  CONSOLIDACIO | TOTAL DESPRÉS CONSOLIDACIÓ |
| Capítol 1 | 3.484.800,00 |  | 3.484.800,00 |  | 3.484.800,00 |
| Capítol 2 | 105.000,00 |  | 105.000,00 |  | 105.000,00 |
| Capítol 3 | 3.332.200,00 | 146.000,00 | 3.478.200,00 |  | 3.478.200,00 |
| Capítol 4 | 3.315.000,00 | 268.500,00 | 3.583.500,00 | 260.000,00 | 3.323.500,00 |
| Capítol 5 | 122.000,00 |  | 122.000,00 |  | 122.000,00 |
| TOTAL | 10.359.000,00 | 414.500,00 | 10.773.500,00 | 260.000,00 | 10.513.500,00 |

SEGON.- APROVAR les Bases d’Execució del Pressupost per l’exercici 2011.

TERCER.- APROVAR la Plantilla de Personal de la Corporació per a l’exercici 2011.

QUART.- SOTMETRE l'expedient a informació pública per un termini de quinze dies hàbils, mitjançant un edicte que es publicarà en el BOP de Girona i en el tauler d’anuncis, de conformitat amb el que disposa l'article 169.1 del Reial decret legislatiu 2/2004, de 5 de març, pel qual s’aprova el Text refós de la llei reguladora de les hisendes locals.

CINQUÈ.- El Pressupost s’entendrà aprovat definitivament si no s’hi formula cap al·legació o reclamació en el termini d’exposició pública, segons disposa l’article 169.1 del Reial decret legislatiu 2/2004, de 5 de març.

SISÈ.- TRAMETRE un exemplar de l'expedient als òrgans competents de l'Estat i de la Generalitat de Catalunya, una vegada aprovat definitivament el Pressupost.

I, sense altres assumptes a tractar, el president aixeca la sessió, de la qual com a secretari estenc aquesta acta.